Document ID: /roh_data/filtered/Billingualer_Corpus_interleaved-de-rm.jsonl.gz/181

This is a text translated from German to Rumantsch Grischun.
San Bernardino vor 40-Tönnern verschonen

Die Regierung vermisst konkrete Aussagen des Bunds, mit welchen Massnahmen der Güterverkehr von der Strasse auf die Schiene gebracht werden soll und spricht sich erneut gegen 40-Tönner am San Bernardino aus.

Gegenüber dem Bund nimmt die Regierung Stellung zum Vollzug des bilateralen Landverkehrs-Abkommens mit der EU und zu den flankierenden Massnahmen beim freien Personenverkehr zwischen der Schweiz und den EU-Ländern.

Wie kommt der Güterverkehr auf die Schiene?

Das Umsetzen des bilateralen Landverkehrs-Abkommens mit der EU bringt für die Kantone erhebliche Mehrbelastungen, weil das Personal im Bereich Polizei und Strassenverkehrs-Amt aufgestockt werden muss. In Graubünden wie auch in den meisten anderen Kantonen besteht aber ein Personalstopp. Es ist daher unerlässlich, dass die Zusatzkosten aus dem Ertrag der LSVA finanziert werden. Dazu ist ein Vorbezug mit dem Auftrag an die Kantone nötig, diesen Betrag für die Kontrollen resp. flankierenden Massnahmen des Landverkehrs-Abkommens einzusetzen. Mit Bedauern wird festgestellt, dass die Massnahmen, mit denen der Güterverkehr von der Strasse auf die Schiene verlagert werden soll, noch immer nicht konkretisiert worden sind. Es wird daher vom Bund verlangt, dies innert nützlicher Frist zu tun. Beim Verteilen der 40-Tonnen-Bewilligung auf Schweizer Transporteure wird beantragt, diese Fahrten auf Grund des Fahrzeug-Bestandes und der Strassen-Gesamtlänge auf die Kantone zu verteilen. Das Prinzip "first come first serve" wird demgegenüber entschieden zurückgewiesen. Erneut spricht sich die Regierung aus Sicherheitsgründen klar gegen ein Öffnen der San-Bernardino-Achse für das Befahren mit 40-Tonnen-Lastwagen aus.

Wirtschaftswachstum nicht vereiteln

Mit Bezug auf die flankierenden Massnahmen zum freien Personenverkehr zwischen der Schweiz und den Mitgliedstaaten der EU wird festgestellt, dass diese die angestrebte Liberalisierung teilweise stark einschränken. Angesichts des Lohn- und Preisdrucks, der durch den freien Personenverkehr entstehen könnte, wird die Notwendigkeit von Massnahmen nicht bestritten. Sie sollten jedoch zeitlich befristet werden, um bei Bedarf reagieren zu können und einem erhofften Wirtschaftswachstum nicht im Weg zu stehen.

Menschen klonen verboten

Gegenüber Bundesrat Arnold Koller nimmt die Regierung Stellung zum europäischen Übereinkommen über Menschenrechte und Biomedizin sowie zum Zusatzprotokoll über das Verbot des Klonens menschlicher Lebewesen. Die darin behandelten Aspekte sind von derart grundlegender Bedeutung, dass sie zweckmässigerweise auf europäischer Ebene geregelt werden. Die Regierung ist damit einverstanden, dass der Bundesrat die entsprechenden Vereinbarungen unterzeichnet und ratifiziert. Die Bioethik-Konvention ist ein Minimalkonsens der europäischen Länder, um die Menschenrechte im medizinischen Bereich zu wahren. Die Unterzeichner-Staaten können weitergehende Schutzbestimmungen erlassen, in der Schweiz ist derzeit denn auch ein entsprechender Gesetzgebungs-Prozess im Gang.

Erlasse über Arbeitslosigkeit anpassen

Das 1995 revidierte und in der Folge etappenweise in Kraft gesetzte Eidg. Arbeitslosen-Versicherungsgesetz brachte verschiedene Neuerungen. So wurden die regionalen Arbeitsvermittlungs-Zentren (RAV) eingeführt, Bildungs- und Beschäftigungsmassnahmen organisiert, ein neues Taggeld-System installiert und die wöchentliche Stempelkontrolle abgeschafft. Diese Änderungen machen es nötig, dass die kantonalen Ausführungsbestimmungen entsprechend angepasst werden. Derzeit sind diese in vier Erlassen geregelt. Um Wiederholungen und Doppelspurigkeiten auszumerzen, sollen sie gestrafft werden, indem das kantonale Einführungsgesetz aufgehoben wird und die verbleibenden Vollzugsfragen in einer grossrätlichen Vollziehungs-Verordnung geregelt werden. Die Regierung eröffnet die Vernehmlassung zu diesem Vorhaben, welche bis Ende Mai dauert.

Humanitäre Hilfe

Die Regierung gewährt als Zeichen der Solidarität unter den Gebirgskantonen einerseits und unter den Mitgliedern der Arge Alp andererseits eine finanzielle Unterstützung an die Betroffenen der Lawinenschäden vom Februar 1999. Dem Kanton Wallis und dem Land Tirol (Österreich) werden in diesem Sinn je eine Betrag von 10'000 Franken ausgerichtet.

Kulturbeiträge

Die Volksmusik-Formation "Prättigauer Stubehöckler" und die Herausgebenden der Publikation "Mesolcina praehistorica - Mensch und Naturraum in einem Bündner Südalpen-Tal vom Mesolithikum bis in römische Zeit" erhalten Beiträge von insgesamt 12'500 Franken.

Aus den Gemeinden

Die Handels-Mittelschule wird auf den Standort Chur konzentriert und durch den Kanton (Bündner Kantonsschule) geführt. Die Regierung stimmt einem bezüglichen Vertrag zwischen dem Kanton und der Stadt Chur zu.

Die Höhere Kaufmännische Gesamtschule HKG an der Hochschule für Wirtschaft und Tourismus Chur wird rückwirkend ab Anfang 1998 definitiv als Höhere Fachschule anerkannt.

Das Bauprojekt für die gemeinsame Oberstufe Trin/Tamins in Tamins wird mit Hinweisen definitiv gutgeheissen.

Die Teilrevisionen des Baugesetzes von Davos und der Ortsplanung von Rueun werden genehmigt.

Für verschiedene Strassenbau-Projekte im Kanton werden Kredite von insgesamt rund fünf Millionen Franken freigegeben.

Personelles

-

Remo Berther, geb. 1970, von Tujetsch, wohnhaft in Flamatt, wird Systemanalist beim Amt für Informatik. Er beginnt Anfang Juni 1999. -

Giusep Quinter, geb. 1967, von Trun, wohnhaft in Chur, wird juristischer Mitarbeiter beim Tiefbauamt. Er tritt seine Stelle Anfang Juli 1999 an.

Gremium: Regierung

Quelle: dt Standeskanzlei Graubünden

Data: 11.03.1999

Schanegiar il San Bernardino dals camiuns a 40 tonnas

La regenza na chatta naginas explicaziuns concretas da la confederaziun, cun tge mesiras ch'il traffic da martganzia duai vegnir transferì da la via sin la viafier e s'exprima danovamain encunter ils camiuns a 40 tonnas sin il San Bernardino.

Visavi la confederaziun prenda la regenza posiziun concernent la realisaziun da la cunvegna bilaterala davart il traffic sin via e binaris cun la UE e las mesiras accumpagnantas tar il traffic liber da persunas tranter la Svizra ed ils pajais da la UE.

Co vegn il traffic da martganzia sin la viafier?

La realisaziun da la cunvegna bilaterala davart il traffic sin via e binaris cun la UE porta als chantuns ulteriuras grevezzas considerablas, perquai ch'il persunal sin il sectur da la polizia e da l'uffizi per il traffic sin via sto vegnir augmentà. Tant en il chantun Grischun sco er en la gronda part dals auters chantuns exista dentant in stop da persunal. Igl è perquai necessari da finanziar ils custs supplementars or dal retgav da la TTCP. Quai pretenda ina retratga anticipada cun l'incumbensa als chantuns d'impunder quest import per las controllas resp. las mesiras accumpagnantas da la cunvegna davart il traffic sin terra. Ins constatescha cun displaschair ch'ins n'ha anc adina betg concretisà las mesiras, cun las qualas il traffic da martganzia duai vegnir transferì da la via sin la viafier. I vegn perquai pretendì da la confederaziun che quai vegnia fatg en temp util. Tar la repartiziun dal permiss da 40 tonnas sin transportaders svizzers vegn fatg la proposta che quests transports sajan da distribuir als chantuns a basa da l'effectiv da vehichels e da la lunghezza totala da las vias. Il princip "first come first serve" vegn perencunter refusà categoricamain. Per motivs da segirezza s'exprima la regenza er uss cleramain cunter in'avertura da l'axa dal San Bernardino per il traffic cun camiuns a 40 tonnas.

Betg impedir la creschientscha economica

En reguard a las mesiras accumpagnantas tar il traffic liber da persunas tranter la Svizra ed ils stadis da l'UE vegn constatà che questas mesiras restrenschan per part massivamain la liberalisaziun intenziunada. En vista a la pressiun da pajas e da pretschs che pudess daventar actuala tras il traffic liber da persunas è la necessitad da mesiras incontestada. Ellas duessan dentant vegnir limitadas temporalmain per ch'ins possia reagir en cas da basegn e per ch'ellas n'impedeschian betg il svilup economic sperà.

Scumond da clonar umans

Visavi il cusseglier federal Arnold Koller prenda la regenza posiziun concernent la cunvegna europeica davart ils dretgs dals umans e la biomedischina sco er davart il protocol supplementar davart il scumond da clonar essers umans. Ils aspects tractads èn d'in'impurtanza uschè fundamentala ch'igl è cunvegnent da reglar quests sin plaun europeic. La regenza è d'accord ch'il cussegl federal suttascriva e ratifitgescha las cunvegnas correspundentas. La cunvegna davart la bioetica è in consens minimal dals pajais europeics per mantegnair ils dretgs dals umans sin il sectur medicinic. Ils stadis che suttascrivan pon relaschar disposiziuns protectivas pli restrictivas. Er la Svizra sa chatta actualmain en il process d'ina legislaziun correspundenta.

Adattar ils decrets davart la dischoccupaziun

La lescha davart l'assicuranza federala da dischoccupads, revedida 1995 ed alura messa en vigur en etappas, ha purtà differentas novaziuns. Uschia han ins introducì ils centers regiunals d'intermediaziun da lavur (CRIL), organisà mesiras da furmaziun e d'occupaziun, installà in nov sistem da schurnadas ed abolì la controlla emnila da bul. Tras questas midadas daventi necessari d'adattar correspundentamain las disposiziuns executivas chantunalas. Quellas èn actualmain regladas en quatter decrets. Per evitar repetiziuns e duplicitads duain quests vegnir concentrads. Quai succeda tras l'aboliziun da la lescha introductiva chantunala e la reglamentaziun da las dumondas d'execuziun restantas en in'ordinaziun executiva dal cussegl grond. La regenza avra la procedura da consultaziun da quest project che dura fin la fin da matg.

Agid umanitar

Sco segn da solidaritad tranter ils chantuns da muntogna d'ina vart e tranter ils commembers da la Arge Alp da l'autra vart conceda la regenza in sustegn finanzial a las victimas dals donns da lavinas dal favrer 1999. En quest senn vegnan pajads or mintgamai 10'000 francs al chantun Vallais ed al pajais Tirol (Austria).

Contribuziuns culturalas

La gruppa da musica populara "Prättigauer Stubehöckler" ed ils editurs da la publicaziun "Mesolcina praehistorica - Mensch und Naturraum in einem Bündner Südalpen-Tal vom Mesolithikum bis in römische Zeit" obtegnan contribuziuns da total 12'500 francs.

Da las vischnancas

La scola media commerziala vegn concentrada a Cuira e manada tras il chantun (scola chantunala grischuna). La regenza approva in contract correspundent tranter il chantun e la citad da Cuira.

La scola superiura cumplessiva da commerzi a la scol'auta per economia e turissem a Cuira vegn renconuschida definitivamain sco scola professiunala superiura, e quai cun effect retroactiv a partir da l'entschatta 1998.

Il project da construcziun per il stgalim superiur communabel Trin/Tumein a Tumein vegn approvà definitivamain cun indicaziuns.

Las revisiuns parzialas da la lescha da construcziun da Tavau e da la planisaziun locala da Rueun vegnan approvadas. Per differents projects da construcziun da vias en il chantun vegnan concedids credits da total circa tschintg milliuns francs.

Fatgs da persunal

-

Remo Berther, naschì 1970, da Tujetsch, domicilià a Flamatt, daventa analist da sistem tar l'uffizi d'informatica. El cumenza l'entschatta zercladur 1999. -

Giusep Quinter, naschì 1967, da Trun, domicilià a Cuira, daventa collavuratur giuridic tar l'uffizi da construcziun bassa. El cumenza sia lavur l'entschatta fanadur 1999.

Gremi: regenza

Funtauna: rg chanzlia chantunala dal Grischun

Data:11.03.1999